Ахҭысқәа
Адунеизегьтәи аԥсуа-абаза конгресси, агәыҳалалратә фонд «Ахәыҷра адунеи», амилаҭтә туристтә еилахәыреи еицхырааны Гагра араион ахшара рацәа зааӡо аҭаацәарақәа рҟынтә ахәыҷқәа еидкыланы Аҟәа Ашықәс ҿыц аныҳәа рзеиҿыркааит.
Аӡынтәи аԥсшьарамшқәа ирықәыршәаны АААК Аԥсны аҳҭнықалақь араионқәа руак аҿы ахәыҷқәа ахәмарырҭа дәы рзаанартит.
Адунеизегьтәи аԥсуа-абаза конгресс шықәсыктәи аусура аихшьаалақәа ҟаҵоуп, иара убас 2022 шықәсазы ихадароу апланқәа рыӡбахә ҳәоуп: абарҭқәа зегьы инарҭбааны АААК Аинфопортал аԥхьаҩцәа ишәыдаагалоит.
Заагарҭа маҷу, ахшара рацәа зааӡо Гагра араион аҭаацәарақәа Аконгресс аҟынтә аныҳәазы фатәы-жәтәыла ацхыраара роуит.
Адунеизегьтәи аԥсуа-абаза конгресс аусзуҩцәа ԥхынҷкәын 24 рзы Баслахә ақыҭан Аԥсны еицырдыруа ашәҟәыҩҩцәеи апоетцәа ҿарацәеи рцитатақәа зну аҭыӡҩырақәа кыдырҵеит.
Адунеизегьтәи аԥсуа-абаза конгресс Иреиҳаӡоу ахеилак ахантәаҩы Мусса Егзакь Аконгресс ИА алахәцәа адыԥхьаланы 2021 шықәса еихызшьаало аилатәара мҩаԥигеит.
АААК Анацәеи абацәеи рыклуб аҩбатәи аиԥылара мҩаԥысит Гагра. Уажәазы иззааҭгылаз теман ахәыҷы изҳараҿы дызхысуа акризисқәа, иара убас анацәеи абацәеи рыхшареи реизыҟазаашьақәа шышьақәыргылатәу.
Аҵарауаа Виачеслав Чрыгбеи Зураб Џьапуеи аԥсуа журналистцәа ирзеиҭарҳәеит иналукааша кавказҭҵааҩ Анатоли Генко изкыз жәларбжьаратәи аҭҵаарадырра-практикатә конференциа шымҩаԥысыз атәы.
Адунеизегьтәи аԥсуа-абазаа конгресс аилахәыра Colors of nations ацны Гагра аекологиатә акциа еиҿыркааит.
Ҭырқәтәыла имҩаԥысит Аԥсуа культуратә хеидкылақәа рфедерациа VII-тәи аизара ду, Аԥсуафед ахантәаҩи анапхгара алахәцәеи ралхрақәа ирызкны.